आठ साल पहले भारतीय संसद में उठे ‘सवाल के लिए घूस’ मामले की ही तरह ब्रिटेन की संसद में भी ऐसा मामला उठा। ब्रिटेन में तो एक सांसद ने फर्जी कंपनी को संसद के गलियारे में जाने के लिए सुरक्षा पास तक बेच दिया। टोरी पार्टी के सांसद पैट्रिक मर्सर ने इन आरोपों के बाद पार्टी व्हिप के पद से इस्तीफा दे दिया है। मर्सर शनिवार को एक स्टिंग ऑपरेशन में हाउस ऑफ कामंस में रंगे हाथ पकड़े गए। वे फिजी की एक कंपनी से 2000 पाउंड प्रति माह लेने के अनुबंध पर दस्तखत कर रहे थे। इसके अनुसार वे फिजी को फिर से कॉमनवेल्थ में शामिल करवाने के लिए संसद में लॉबीइंग करने वाले थे।
फिजी को मानवाधिकार उल्लंघन मामलों के कारण 2009 में कॉमनवेल्थ से निलंबित कर दिया गया था।मर्सर ने कहा, ‘मैं ऐसी चीजों के लिए ज्यादा पैसे नहीं लेता हूं। सामान्यतया मैं आधे दिन के 500 पाउंड, पूरे दिन के 1000 पाउंड लेता हूं।’ मर्सर ने इस डील में आश्वासन दिया कि वेफिजी को सदस्य बनाने के लिए संसद में बहस करवाएंगे, वोटिंग के लिए प्रस्ताव रखेंगे तथा मंत्रियों से उनकी राय जानने के लिए सवाल पूछेंगे।
मर्सर ने एक माह में दो दिन काम करने के 4000 पाउंड भी मांगे थे। एक प्रस्ताव रखा भी थामर्सर ने मार्च के अंत में प्रस्ताव भी पेश किया था, जिसमें कहा गया था-यह सदन मानता है कि फिजी ने लोकतंत्र स्थापित करने के सभी उचित उपाय किए हैं। यह मानता है कि फिजी के निलंबन से उसे कठिनाई हो रही है, उसके व्यावसायिक हितों को नुकसान हो रहा है तथा निलंबन जारी रखने का कोई औचित्य नहीं है। इसलिए सरकार से आग्रह है कि वह उसे फिर से कॉमनवेल्थ में शामिल करवाने की व्यवस्था करे।’नयम स्पष्ट हैं ब्रिटेन में संसद के बाहर की कमाई के बार में स्पष्ट नियम हैं। इनकी जानकारी संसद को देनी होती है। मर्सर ने इस रकम की जानकारी संसद को नहीं दी।
मर्सर ने पांच सवाल पूछे, सभी फिजी से संबंधित थे।
hin_Deva hin_Deva hin_Deva hin_Deva